b'\n_START_ARTICLE_\nSeme\n_START_PARAGRAPH_\nSeme (jap. \xe6\x94\xbb\xe3\x82\x81, Seme) on japanilainen budok\xc3\xa4site, joka liittyy hy\xc3\xb6kk\xc3\xa4\xc3\xa4miseen japanilaisissa kamppailulajeissa. Seme ei ole sis\xc3\xa4\xc3\xa4ntuloa, ly\xc3\xb6mist\xc3\xa4 tai huutamista jos sill\xc3\xa4 ei ole vaikutusta semen kohteeseen. Ylip\xc3\xa4\xc3\xa4t\xc3\xa4\xc3\xa4n semen muotoa ei ole m\xc3\xa4\xc3\xa4r\xc3\xa4tty. Ainoastaan, ett\xc3\xa4 seme on aktiivisesti luotava harjoittelijan omasta tahtotilasta (ki) ja se on olemassa, jos se synnytt\xc3\xa4\xc3\xa4 vastustajassa reaktion tai puolustuksessa aukkopaikan suki. T\xc3\xa4h\xc3\xa4n syntyneeseen suojattomaan hetkeen tai kohtaan hy\xc3\xb6kk\xc3\xa4ys sitten kohdistuu.\n_START_SECTION_\nSemen olemus\n_START_PARAGRAPH_\nSemeen kuuluu oman keskustan pit\xc3\xa4minen ja hallitseminen. Samalla vastustajan keskustaan hy\xc3\xb6k\xc3\xa4t\xc3\xa4\xc3\xa4n jolloin vastustajan henkinen, fyysinen tai tasapaino keskustan suhteen h\xc3\xa4iriytyy. Ryoichi Shimano:_NEWLINE_\xc2\xbb"Oikea seme ei ole per\xc3\xa4isin dynaamisesta liikkeest\xc3\xa4, jota yleisesti pidet\xc3\xa4\xc3\xa4n semen\xc3\xa4. Seme on mahdollinen ainoastaan silloin, kun se vaikuttaa vastustajaasi. Toisin sanoen, tietyt asiat, joita sehd\xc3\xa4\xc3\xa4n semen aikana, kuten keskustan hallinta, vastustajan shinain (bambumiekka) pyyhk\xc3\xa4iseminen sivuun ja oikean et\xc3\xa4isyyden ottaminen, eiv\xc3\xa4t pelk\xc3\xa4st\xc3\xa4\xc3\xa4n ole seme. Seme\xc3\xa4 ei voi pit\xc3\xa4\xc3\xa4 yksist\xc3\xa4\xc3\xa4n omavaraisena, vaan my\xc3\xb6s vastustajan on tunnettava semesi.".\xc2\xa0\xc2\xbb_NEWLINE_Siisp\xc3\xa4 olisikin ymm\xc3\xa4rrett\xc3\xa4v\xc3\xa4 ett\xc3\xa4 seme muodostuu kist\xc3\xa4 ja semen erilaiset eleet ovat tapa esitt\xc3\xa4\xc3\xa4 ki vastustajalle. Budossa siis kahden ihmisen v\xc3\xa4lille syntyy sis\xc3\xa4isen voiman kamppailu (Ki-Atari) jonka voi aistia semen eri muotoina. Semen tekemiseen liittyy k\xc3\xa4site (Tame) joka tarkoittaa ett\xc3\xa4 semen avulla reaktion toisessa aikaansaanut, havannoin itse semella aikaansaamansa muutoksen, joka saattaa olla esimerkiksi ly\xc3\xb6ntipaikan avautuminen tai semen kohteen ki:n lasku ja toimii sen mukaan.\n_START_SECTION_\nmiekan k\xc3\xa4rki kensen vaikutuksen v\xc3\xa4litt\xc3\xa4j\xc3\xa4n\xc3\xa4\n_START_PARAGRAPH_\nBudolajeissa joissa harjoitellaan aseilla seme usein v\xc3\xa4littyy aseen kautta. Esimerkiksi kendossa miekan k\xc3\xa4rki (kensen) toimi t\xc3\xa4llaisena, vastustajaan kohdistuvan fyysisen ja psyykkisen paineen kohdistajana. Sama voidaan havaitaa my\xc3\xb6s l\xc3\xa4nsimaisessa miekkailussa. Jos miekan, tai mink\xc3\xa4 tahansa aseen k\xc3\xa4rki, on niin sanotusti kuollut, tarkoittaa se ettei aseen pitelij\xc3\xa4ll\xc3\xa4 ole sill\xc3\xa4 hetkell\xc3\xa4 p\xc3\xa4\xc3\xa4tt\xc3\xa4v\xc3\xa4ist\xc3\xa4 ja hallittua mielt\xc3\xa4 eik\xc3\xa4 fyysisi\xc3\xa4 valmiuksia uhata hallussa olevalla aseellaan. Seme voi v\xc3\xa4litty\xc3\xa4 my\xc3\xb6s muualta kuin aseen k\xc3\xa4rjest\xc3\xa4. Esimerkiksi valmiusasennossa jossa miekka on k\xc3\xa4ytt\xc3\xa4j\xc3\xa4ns\xc3\xa4 p\xc3\xa4\xc3\xa4n p\xc3\xa4\xc3\xa4ll\xc3\xa4 k\xc3\xa4rjen osoittaessa yl\xc3\xb6sp\xc3\xa4in (Jodan no kamae) seme v\xc3\xa4littyy miekan kohdetta osoittavasta kahvasta.'